# Poesias (Caduff)/1

../ IncludiIntestazione 29 ottobre 2019 50% Da definire
Poesias Gian Caduff 1920 CC BY-SA 3.0 GFDL //it.wikisource.org/w/index.php?title=Poesias_(Caduff)/1&oldid=- 20191029200647 //it.wikisource.org/w/index.php?title=Poesias_(Caduff)/1&oldid=- 20191029200647
La vusch dil Dein.
Serein' ei la sera, spei Rein jeu sesel E contempleschel montognas e vals. Las pezzas de neiv quarcladas jeu vesel, Vischnauncas, uclauns, clutgers e castials. Aunc betsch' il solegl las pii aultas spundas Avon che ceder al stgir e sbassar. Miu egl uss sedrezza silT aua, las undas, Che legher tschalattan ad in tschalattar. Tschaffonta, sublim' ei la melodia, Cul Rein seliera eneunter ils cuschs. Miu cor ei surprius de quest' armonia, Che tuna sco sontgas divinas vuschs. Jeu teidlel plein veneraziun, plein stemma; Cheu mira! avon miu egl human Sesaulza ord' Talva tremblonta spemma II „Dieus" de nies giuven Rein roman. La barba grischa e grischa las gnialas, Ils egls, che ardan sco dus tizuns, Scurlont il bletsch dellas schuialas Entscheiva „Renus" sur noss babuns; „Quei eran umens, tes babuns, Ge, crai a mi, miu mat: Tes babs tenevan en honur Lur dretg e libertat. Ge pauper quel, c'ha vilentau II pievel sursilvan. Cun fridas han ei ord' lur val Chitschau il nausch tiran. — 124 — Bein han in temps ils castellans Laghiau sin lur castials Ed engolau dals purs prumens, Pors, nuorsas e vadials. Mo gleiti han a lur malfar Fatg ina fin ils purs E han mussau, tgei viver ei Als laders, als signurs. Cun fuortgas e sagirs han eis Ils dirs portals sfraccau, Las loschas tuors, ils loschs castials Per semper intschendrau. Ruinas mo, bluts mirs ein aunc Restei dal barschament Per regordientscha, co noss babs Fagevan truament. Aschia han eis liberau Lur val dils nauschs tirans, Sco valerus e vers grischuns, Sco buns purs Sursilvans. Ed er' pü tard, cu ils Franzos Quest tratsch han inondàu, Han per lur libertat noss babs Lur veta buc spargnau. Cons giuvens Sursilvans han lu En sanguinus combat Unfriu lur saung, lur giuven saung Per dretg e libertat. Ed oz miu fegl? sco stat ei oz Cul pievel sursilvan? Cons malgartiai, perfids affonts Che oz egl jester van! Tarden e faulsch ein memia tschuffs E memia grevs il criec. E memia ners ei oz il di Per eis nies paun dumiec. — 125 — Buc pii luvrar, mo far termagls ' La giuventetgna less. Crei de leuor senza luvrar Far rauba e daners. E jasters vegnan ella val S-chitschai e fugitivs, Mo tier nies pievel beinvegni Fan quels cheu lur ignivs. Lur modas e manieras fan Cun sforz eis che valer, E paucs ves' ins de noss Romontschs Lur usits vegls tener. Quels jasters, la maledicziun De nies romontsch terratsch, Tertognan cun lur jester plaid Nies vegl, nies losch lungatg. Strusch pii in pur aunc audas ti Correct romontsch plidar. Ins aplichescha plaids tudestgs Per sia sabientsch' mussar. Ei sez offendan lur lungatg. Noss giuvens Sursilvans 11 pur sesenta „philolog" Sa'l in per plaids germans!" En sontga greta plaid il „Dieus" Vilaus ed arritaus. Las larmas crodan de ses egls, Siu cor ei contristaus. Las undas uss tschalattan ferm, Con tresta lur canzun! Sco sch'ellas lessan cun lur „Dieus" Cantar lamentaschun. Sur ses Romontschs suspir' il „Dieus" Sul pievel schi malsaun. E sco in bab, in beinvolent Porsch'el a mi siu maun. \ — 126 — „Miu fegl, dat ei buc' giuvens pü Che han aunc senn e cor Per questa jerta de noss babs Pii losch lungatg sonor? Nagins, che a nies vegl Romontsch Levgiassen sia sort? Sul quai balontscha gia da ditg La spada della mort?" El plira, bragia, seroT il tgau, E roga cauldamein, Svanesch' en sias undas lu, Dieus „Renus", Dieus dil Rein.